181 



lavere, end de have været i en tidligere Alder, vil man for- 

 mentlig faa et nogenlunde korrekt Billede af den individuelle 

 Variabilitets Omfang ved at gaa ud fra den Forudsætning, at 

 Højdevæxten i Almindelighed kan betragtes som endelig afsluttet 

 med det tredivte Aar. Sammenstiller man herefter samtlige 

 maalte Individer over denne Alder i Højdeklasser, viser der sig 

 da ogsaa en forholdsvis regelmæssig Fordeling, som bekræfter 

 Forudsætningens Rigtighed. 



I denne Sammenstilling er der udeladt nogle enkelte Individer 

 af dværgaglig Væxt eller saa deforme, at de ikke lod sig maale. 

 Forøvrigt skal det bemærkes, al den laveste Mand var 140 ctm., 

 den højeste 183 ctm., medens den laveste Kvinde var 133 ctm. 

 og den højeste 173 ctm. 



Søger man et Gjennemsnitsudtryk for Vestgrønlændernes 

 Legemshøjde, vil det imidlertid være mere korrekt at beregne 

 det for samtlige Individer over 20 Aar, fordi man dog efter 

 almindelig Sprogbrug maa betegne alle dem , der have over- 

 skredet denne Alder, som voxne, og fordi man ved alle saa- 

 danne Angivelser benytter dette Udgangspunkt, hvis man da 

 ikke gaar endnu længere ned. 



